1. ΝΟΜΟΣ υπ' αριθ. 505 της 23/30 Δεκ. 1976 (ΦΕΚ Α΄ 353) Περί υπαγωγής εις τα τακτικά Φορολογικά Δικαστήρια των φορολογικών διαφορών δήμων και κοινοτήτων και της μετονομασίας τούτων εις Τακτικά Διοικητικά Δικαστήρια. Άρθρ.1.-1.Η επίλυσις των φορολογικών διαφορών και των εν γένει αμφισβητήσεων περί την βεβαίωσιν ή την επιστροφήν ή την ανάκλησιν δηλώσεως ή αναγνώρισιν φορολογικής απαλλαγής ή μειώσεως οιουδήποτε αυτοτελούς φόρου, τέλους, δικαιώματος, εισφορών, αντιτίμου προσωπικής εργασίας και προστίμου, μεταξύ δήμου ή κοινότητος ή συνδέσμου δήμων και κοινοτήτων και φορολογουμένου ή ενοικιαστού και φορολογουμένου προκειμένου περί α)δήμων πρωτευουσών νομών, β)δήμων και κοινοτήτων και συνδέσμων αυτών της περιφερείας τέως Διοικήσεως Πρωτευούσης και πρώην Δήμου Θεσσαλονίκης, γ)δήμων πληθυσμού άνω των δέκα χιλιάδων κατοίκων οίτινες έχουν ή ήθελον ορισθή έδραι μεταβατικών Πρωτοβαθμίων Φορολογικών Δικαστηρίων και δ)συνδέσμων δήμων και κοινοτήτων, εφ' όσον κατά περίπτωσιν, έν τουλάχιστον των μελών, συνδέσμου υπάγεται είς τινα των προηγουμένων, υπό στοιχ. α΄-γ΄, κατηγοριών, ανατίθεται εις τα τακτικά Φορολογικά Δικαστήρια εις πρώτον και δεύτερον βαθμόν. Δια την εφαρμογήν της περιπτ. γ΄ λαμβάνεται υπ' όψιν ο πραγματικός πληθυσμός, ο εμφαινόμενος εις τους δημοσιευθέντας επισήμους πίνακας των αποτελεσμάτων της τελευταίας απογραφής του πληθυσμού. 2.Η καθ' ύλην και κατά τόπον αρμοδιότης των Δικαστηρίων τούτων επί των ως άνω διαφορών ρυθμίζεται κατά τας διατάξεις των άρθρ. 6 έως 8 του Κώδικος Φορολογικής Δικονομίας, η έδρα δε του δήμου ή της κοινότητος ή του συνδέσμου, λαμβάνεται υπ' όψιν δια την κατά τόπον αρμοδιότητα και επί των διαφορών μεταξύ ενοικιαστού και φορολογουμένου. Άρθρ.2.-1.Δικαιούται εις προσφυγήν πας φορολογούμενος εγγραφείς εις βεβαιωτικόν κατάλογον δι'  οιονδήποτε αυτοτελή φόρον, τέλος, δικαίωμα, εισφοράν, αντίτιμον προσωπικής εργασίας και πρόστιμον, βεβαιούμενον είτε απ' ευθείας υπό του δήμου ή της κοινότητος ή του συνδέσμου δήμων και κοινοτήτων, είτε, εν περιπτώσει ενοικιάσεως, παρ' ενοικιαστού, ενώπιον του αρμοδίου Φορολογικού Πρωτοδικείου. Ωσαύτως εις προσφυγήν δικαιούται και ο εγγραφείς εις βεβαιωτικόν κατάλογον βάσει δηλώσεως, εφ' όσον η εν αυτώ εγγραφή του, είναι δια ποσόν μεγαλύτερον του δηλωθέντος. 2.Η προθεσμία ασκήσεως της προσφυγής είναι, είκοσι ημερών, από της επομένης της κατ' εφαρμογήν της κειμένης περί δήμων και κοινοτήτων νομοθεσίας επιδόσεως εις τον φορολογούμενον της περί βεβαιώσεως του φόρου, τέλους, δικαιώματος, εισφοράς, αντιτίμου προσωπικής εργασίας ή προστίμου, ειδοποιήσεως ή αποφάσεως ή αποσπάσματος φύλλου ελέγχου ή άλλου δηλοποιούντος την βεβαίωσιν εγγράφου, εφ' όσον το βεβαιωθέν ποσόν δεν υπερβαίνει (τας χιλίας δραχμάς). Επί βεβαιώσεων ανωτέρου ποσού εφαρμόζονται, ως προς την επίδοσιν, αι οικείαι διατάξεις του Κώδικος Φορολογικής Δικονομίας. Το ποσό των χιλίων δραχμών που ορίζεται στο άνω εδάφιο αυξήθηκε σε δέκα χιλιάδες δραχμές από την παρ. 5 άρθρ. 61 Νόμ. 1416/18-21 Φεβρ. 1984, ΦΕΚ Α΄ 18, (τόμ. 3 σελ. 52,263). Εάν ο καθ' ου η πράξις διαμένη εν τη αλλοδαπή ή είναι αγνώστου διαμονής και δεν έχη ορίσει αντίκλητον εν τη ημεδαπή, η προθεσμία της προσφυγής είναι 40 ημερών αρχομένη από της επομένης της επιδόσεως της πράξεως. 3.Αι διατάξεις του νόμ. 429/1976 "περί τροποποιήσεως διατάξεών τινων του Νόμ. 25/1975 "περί υπολογισμού και τρόπου εισπράξεως δημοτικών και κοινοτικών τελών καθαριότητος και φωτισμού και ρυθμίσεως συναφών θεμάτων", αι αφορώσαι εις την χρονικήν αφετηρίαν των προθεσμιών ασκήσεως της προσφυγής και την συνεπεία ταύτης αναστολήν ή μγ της εισπράξεως των βεβαιωθέντων ποσών εκ τελών καθαριότητος και φωτισμού, δεν θίγονται υπό των διατάξεων του παρόντος νόμου. 4.Η προσφυγή ασκείται δια καταθέσεως ειςτην υπηρεσίαν του οικείου δήμου ή της κοινότητος ή του συνδέσμου δήμων και κοινοτήτων, συντασσομένης παρά πόδας αυτής πράξεως καταθέσεως, υπογραφομένης υπό του καταθέτοντος και του παραλαμβάνοντος υπαλλήλου, εις δε τον καταθέσαντα χορηγείται απόδειξις. (Αντί για τη σελ. 104,31) Σελ. 104,31(α) Τεύχος ΙΑ-9-3 Σελ. 25 Τακτικά Διοικητικά Δικαστήρια - Γενικές Διατάξεις 6.ΑΑ.β.1 5.Η υπηρεσία υποχρεούται αμελλητί α)να καταχωρίζη απάσας τας ενώπιον αυτής ασκουμένας προσφυγάς εις ίδιον πρωτόκολλον προσφυγών, β)να καταρτίζη φάκελον της υποθέσεως, γ)να συντάσση έκθεσιν περιέχουσαν ητιολογημένην γνώμην επί της προσφυγής, την οποίαν να επισυνάπτη εις τον φάκελλον της υποθέσεως και δ)να διαβιβάζη τον φάκελον της υποθέσεως ή παραδίδη αυτόν επί αποδείξει εις την Γραμματείαν του Δικαστηρίου, ενώπιον του οποίου απευθύνεται η προσφυγή. "Άρθρ.3.-1.Σε περίπτωση άσκησης προσφυγής από φορολογούμενο, βεβαιώνεται σε βάρος του ποσοστό 40% επί του αμφισβητουμένου ποσού. 2.Η βεβαίωση του ποσοστού 40% της προηγούμενης παραγράφου δεν ενεργείται, όταν η βεβαίωση και η είσπραξη των προσόδων έχει ανατεθεί σε ενοικιαστή". Το άρθρ. 3 αντικαταστάθηκε ως άνω από την παρ. 1 του άρθρ. 27 Νόμ. 1828/1989, ΦΕΚ Α΄ 2, (τόμ. 3 σελ. 318,425). Άρθρ.4.-Κατά τα λοιπά, επί της εκδικάσεως των κατά τον παρόντα νόμον διαφορών και αμφισβητήσεων υπό των Τακτικών Φορολογικών Δικαστηρίων, εφαρμόζονται ευθέως ή αναλόγως, κατά περίπτωσιν, αι διατάξεις του Κώδικος Φορολογικής Δικονομίας και του κυρωτικού ταύτης νόμ. 4125/1960, πλην του άρθρου εικοστού πρώτου τούτου, διατηρουμένης της κατά την κειμένην νομοθεσίαν ετελείας. Με τη παρ. 3 άρθρ. 29 Νόμ. 1406/14-14 Δεκ. 1983 (ΦΕΚ Α΄ 182), (τόμ. 6 σελ. 104,609) καταργήθηκε η ατέλεια που προβλεπόταν από το άνω άρθρ. 4. Άρθρ.5.-(Καταργήθηκε από την περίπτ. α΄ άρθρ. 31 Νόμ. 1406/14-14 Δεκ. 1983 (ΦΕΚ Α΄ 182) τόμ. 6 σελ. 104,609). Άρθρ.6.-1.Προσφυγαί και εφέσεις, ασκηθείσαι μέχρι και της 28.2.1977 εκδικάζονται υπό των Πρωτοβαθμίων και Δευτεροβαθμίων Επιτροπών του Β.Δ. 166/1967. Η αρμοδιότης των αυτών Δευτεροβαθμίων Επιτροπών διατηρείται και προκειμένου περί αποφάσεων αυτών αι οποίαι ανηρέθησαν δι' αποφάσεων του Σ.τ.Ε., δημοσιευθεισών μέχρι της αυτής χρονολογίας της 28.2.1977. Επί αναιρετικών αποφάσεων του Σ.τ.Ε. δημοσιευομένων από 1.3.1977 αρμόδια καθίστανται τα κατά τόπον και καθ' ύλην Φορολογικά Εφετεία. 2.Αι εφέσεις αι οποίαι ασκούνται από της 1.3.1977 κατ' αποφάσεων των Πρωτοβαθμίων Επιτροπών του Β.Δ. 166/1967 εκδικάζονται, ανεξαρτήτως ποσού, υπό των Τριμελών Εφετείων της περιφερείας εις ην θα υπήγοντο εάν αι υποθέσεις είχον εκδικασθή εις πρώτον βαθμόν υπό Φορολογικών Πρωτοδικείων μονομελούς ή τριμελούς συνθέσεως. Σελ. 104,32(α) Τεύχος ΙΑ-9-3 Σελ. 26 3.Αι αρμόδιαι υπηρεσίαι των δήμων, κοινοτήτων και Πρωτοβαθμίων και Δευτεροβαθμίων Επιτροπών του Β.Δ. 166/67 υποχρεούνται να διαβιβάσουν, το βραδύτερον εντός μηνός από της ενάρξεως ισχύος του παρόντος, εις τα αρμόδια Φορολογικά Δικαστήρια, παν δικόγραφον ή στοιχείον δια τας υποθέσεις, η εκδίκασις των οποίων δυνάμει του παρόντος. περιέρχεται εις τα Φορολογικά Δικαστήρια. Άρθρ.7.-1.Οι δικαστικοί λειτουργοί και υπάλληλοι των υπό του Ν.Δ. 3845/1958 συσταθέντων φορολογικών δικαστηρίων, μετονομασθέντων, κατά το άρθρ. 94 παρ. 1 του Συντάγματος εις "τακτικά διοικητικά δικαστήρια", ως και οι παρ' αυτοίς Γενικός Επίτροπος της Επικρατείας και Αντεπίτροποι, μετονομάζονται ως ακολούθως: α)Ο Πρόεδρος Φορολογικού Εφετείου εις Πρόεδρον Εφετών Διοικητικών Δικαστηρίων. β)Ο Εφέτης Φορολογικών Εφετείων εις Εφέτην Διοικητικών Δικαστηρίων. γ)Ο Πρόεδρος Φορολογικού Πρωτοδικείου εις Πρόεδρον Πρωτοδικών Διοικητικών Δικαστηρίων. δ)Ο Πρωτοδίκης Φορολογικών Δικαστηρίων εις Πρωτοδίκην Διοικητικών Δικαστηρίων. ε)Ο Πάρεδρος Φορολογικού Πρωτοδικείου εις Πάρεδρον παρά Πρωτοδίκαις Διοικητικών Δικαστηρίων. ς)Ο Γενικός Επίτροπος της Επικρατείας επί της Φορολογικής Δικαιοσύνης εις Γενικόν Επίτροπον της Επικρατείας επί των Τακτικών Διοικητικών Δικαστηρίων. ζ)Ο Αντεπίτροπος παρά τω Γενικώ Επιτρόπω της Επικρατείας επί της Φορολογικής Δικαιοσύνης εις Αντεπίτροπον παρά τω Γενικώ Επιτρόπω της Επικρατείας επί των Τακτικών Διοικητικών Δικαστηρίων. η)Ο Κλάδος υπαλλήλων φορολογικής δικαιοσύνης εις Κλάδον Υπαλλήλων Τακτικών Διοικητικών Δικαστηρίων. θ)Ο Γραμματεύς του Γενικού Επιτρόπου της Επικρατείας επί της Φορολογικής Δικαιοσύνης εις Γραμματέα Γενικού Επιτρόπου της Επικρατείας επί των Τακτικών Διοικητικών Δικαστηρίων. 2.Οι εν τη κειμένη νομοθεσία όροι: "Φορολογικά Δικαστήρια", "Φορολογικόν Εφετείον", "Φορολογικόν Πρωτοδικείον", "φορολογικοί δικασταί" και "δικαστικοί λειτουργοί της φορολογικής δικαιοσύνης", αντικαθίστανται δια των όρων: α)"Τακτικά Διοικητικά Δικαστήρια". β)"Διοικητικόν Εφετείον". γ)"Διοικητικόν Πρωτοδικείον". δ)"Δικασταί τακτικών διοικητικών δικαστηρίων". ε)"Δικαστικοί λειτουργοί των τακτικών διοικητικών δικαστηρίων". Άρθρ.8.-Η ισχύς των άρθρ. 1 έως 6 του παρόντος άρχεται από της 1ης Μαρτ. 1977, του δε άρθρ. 7 από της δημοσιεύσεως του παρόντος δια της Εφημερίδος της Κυβερνήσεως. 6.ΑΑ.β.1 Τακτικά Διοικητικά Δικαστήρια - Γενικές Διατάξεις